open-index/open-wikipedia-markdown huggingface dataset:
ปลาปักเป้าน้ำจืดอเมริกาใต้

**ปลาปักเป้าน้ำจืดอเมริกาใต้** หรือ **ปลาปักเป้าแอมะซอน** หรือ **ปลาปักเป้าอะเซลล์** หรือ **ปลาปักเป้าเปรู** (; ) ปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)

เป็นปลาปักเป้าขนาดเล็กชนิดหนึ่ง ที่อยู่ในสกุล *[[Colomesus]]* ซึ่งเป็นปลาปักเป้าชนิดที่พบได้ในแหล่งน้ำจืดของทวีปอเมริกาใต้  โดยมีขนาดเฉลี่ยประมาณ 8 เซนติเมตร ขนาดเมื่อโตเต็มที่ได้ประมาณ 15 เซนติเมตร มีแถบสีดำที่บริเวณหลังและเป็นวงแหวนบริเวณโคนครีบหาง พบอาศัยอยู่ในแม่น้ำสายใหญ่ของทวีปอเมริกาใต้ เช่น แม่น้ำแอมะซอน และอาจพบได้จนถึงบริเวณน้ำกร่อย แต่จะไม่พบในน้ำเค็มหรือทะเล

เป็นปลาเฉพาะถิ่นที่พบได้เฉพาะในประเทศเปรูเท่านั้น เป็นปลาที่มีอุปนิสัยไม่ดุร้าย จึงนิยมเลี้ยงเป็นปลาสวยงาม สามารถเลี้ยงรวมกันเป็นฝูง และเลี้ยงรวมกับปลาจำพวกอื่น ชนิดอื่นได้ 

## อ้างอิง

## แหล่งข้อมูลอื่น

หมวดหมู่:ปลาทวีปอเมริกาใต้
หมวดหมู่:ปลาน้ำจืดหมวดหมู่:ปลาน้ำกร่อยหมวดหมู่:วงศ์ปลาปักเป้าฟันสี่ซี่
หมวดหมู่:ปลาตู้
พร็อกนาโทดอน

พร็อกนาโทดอน(prognathodon)เป็นสัตว์เลื้อยคลานทะเลในกลุ่มโมซาซอร์ที่ใหญ่เป็นอันดับ2รองจากไทโลซอรัสที่ยาว19เมตร(ในอดีตเคยเป็นไฮโนซอรัสที่ใหญ่ที่สุด) 
มันมีความยาว 14.9 เมตรและอาจหนักถึง 7 ตัน 

อาหารที่พร็อกนาโทดอนชอบกินคือหอยแอมโมไนต์เพราะฟันของมันคมและแข็งแรงมาก มันจึงสามารถกัดเปลือกแอมโมไนต์ได้ และเรายังเคยพบรอยฟันของพร็อกนาโทดอนบนเปลือกแอมโมไนต์ด้วย(เป็นที่มาของฉายา "ฟันที่แข็งเหมือนเหล็ก")นอกจากนี้ พร็อกนาโทดอนยังกินทุกอย่างที่ขวางหน้า

หมวดหมู่:โมซาซอร์
พีระพัฒน์ โน๊ตชัยยา

**พีระพัฒน์ โน้ตชัยยา**  เกิดวันที่ 4 กุมภาพันธ์ พ.ศ. 2536 เป็นนักฟุตบอลชาวไทย ปัจจุบันเล่นให้กับพลังกาญจน์ ในไทยลีก

## ประวัติ
พีระพัฒน์ โน้ตชัยยา ทำหน้าที่ให้แก่ทีมชาติไทย ยู-19 ปี รวมถึงได้เข้าร่วมการแข่งขันฟุตบอลเอเชียเยาวชน 2012 รอบคัดเลือก

พ.ศ. 2556 พีระพัฒน์เข้าร่วมการแข่งขันให้แก่ฟุตบอลทีมชาติไทยชุดใหญ่ครั้งแรก เมื่อครั้งที่พบกับทีมชาติจีนในนัดกระชับมิตร ที่ซึ่งทีมชาติไทยเป็นฝ่ายชนะด้วยผลการแข่ง 5 ประตู่อ 1 และเกียรติศักดิ์ เสนาเมือง ยังได้ประกาศให้มีชื่อของเขาในการแข่งฟุตบอลนัดพิเศษ เมื่อครั้งที่ทีมชาติไทยพบกับสโมสรฟุตบอลลิเวอร์พูล ในวันที่ 28 กรกฎาคม และสโมสรฟุตบอลบาร์เซโลนา ในวันที่ 7 สิงหาคม

นอกจากนี้ เขายังได้ทำหน้าที่ร่วมกับทีมชาติไทย ยู-23 ปี ในการแข่งขันซีเกมส์ 2013 

วันที่ 5 มีนาคม พ.ศ. 2557 ของการแข่งเอเชียนคัพ 2015 รอบคัดเลือก กลุ่มบี เกียรติศักดิ์ เสนาเมือง ซึ่งเป็นหัวหน้าผู้ฝึกสอนทีมชาติไทย ได้มีแผนเรียกพีระพัฒน์ กับอาทิตย์ ดาวสว่าง มาร่วมทีมชาติแทนธีราทร บุญมาทัน และประทุม ชูทอง ที่ได้รับบาดเจ็บ ส่วนในวันที่ 15 มีนาคม ของปีเดียวกัน ในการแข่งขันไทยพรีเมียร์ลีก 2557 พีระพัฒน์ได้เป็นหนึ่งในผู้ทำประตูให้แก่ทีมสโมสรฟุตบอลบีอีซี เทโรศาสน เมื่อครั้งที่พบกับสโมสรฟุตบอลบุรีรัมย์ ยูไนเต็ด ซึ่งเป็นแชมป์เก่า โดยได้มีส่วนช่วยให้ทีมของเขาเป็นฝ่ายชนะด้วยผลการแข่ง 3 ประตูต่อ 2  ต่อมาในปี พ.ศ. 2559 ได้ย้ายมาเล่นให้กับสโมสรเอสซีจี เมืองทอง ยูไนเต็ด ในไทยพรีเมียร์ลีกด้วยสัญญายืมตัว ก่อนที่จะซื้อขาดในช่วงกลางปีเดียวกัน

ในวันที่ 24 ตุลาคม พ.ศ. 2561 พีระพัฒน์ได้ย้ายมาร่วมทีมแบงค็อก ยูไนเต็ดอย่างเป็นทางการ

## ชีวิตส่วนตัว
ด้านชีวิตส่วนตัว พีระพัฒน์ โน้ตชัยยา มีมารดาชื่อ ณภัค โน้ตชัยยา

## เกียรติประวัติ
### สโมสร
;บีอีซี-เทโรศาสน
* ไทยลีกคัพ: 2014
;เมืองทอง ยูไนเต็ด
* ไทยลีก: 2016
* ไทยลีกคัพ (2): 2016, 2017
* ไทยแลนด์แชมเปียนส์คัพ: 2017
* แม่โขงคลับแชมเปียนชิพ: 2017
;แบงค็อก ยูไนเต็ด
* ไทยแลนด์แชมเปียนส์คัพ: 2566

### ระหว่างประเทศ
;ทีมชาติไทย ยู-19 ปี
* ฟุตบอลเยาวชนชิงแชมป์อาเซียน **ชนะเลิศ** (1 สมัย); พ.ศ. 2554
;ทีมชาติไทย ยู-23 ปี
* ซีเกมส์ ไฟล์:Med 1.png **เหรียญทอง** (2 สมัย); พ.ศ. 2556, พ.ศ. 2558

### รางวัลส่วนบุคคล
* รางวัลลูกดีเด่น สาขากตัญญูกตเวทีอย่างสูงต่อพ่อแม่ ประจำปี 2556 จากสภาสังคมสงเคราะห์แห่งประเทศไทย

## เครื่องราชอิสริยาภรณ์

## อ้างอิง

## แหล่งข้อมูลอื่น
* พีระพัฒน์ โน้ตชัยยา - Goal.com

หมวดหมู่:นักฟุตบอลทีมชาติไทย
หมวดหมู่:นักฟุตบอลจากจังหวัดพระนครศรีอยุธยา
หมวดหมู่:นักฟุตบอลชายชาวไทย
หมวดหมู่:กองหลังฟุตบอล
หมวดหมู่:นักกีฬาไทยที่ได้เหรียญทองซีเกมส์
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลกรุงเทพคริสเตียนวิทยาลัย
หมู่เกาะบริติชเวอร์จินในโอลิมปิกฤดูหนาว 2014

**หมู่เกาะบริติชเวอร์จิน** ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 1 คน ใน 1 ชนิดกีฬา คือ ฟรีสไตล์สกี

## อ้างอิง


หมู่เกาะบริติชเวอร์จิน
ประเทศบัลแกเรียในโอลิมปิกฤดูหนาว 2014

**ประเทศบัลแกเรีย** ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 18 คน ใน 6 ชนิดกีฬา

## อ้างอิง


บัลแกเรีย
ประเทศแคนาดาในโอลิมปิกฤดูหนาว 2014

**ประเทศแคนาดาในโอลิมปิกฤดูหนาว 2014** ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 222 คน ใน 14 ชนิดกีฬา มากเป็นอันดับที่ 3 ในการแข่งขันครั้งนี้ 

โดยทำผลงานได้ไป 10 เหรียญทอง 10 เหรียญเงิน 5 เหรียญทองแดง เป็นอันดับที่ 3 ของการแข่งขัน รองจากรัสเซีย และเยอรมนี

## อ้างอิง


แคนาดา
ทีน เอต เกรด เอ

**ทีน เอต เกรด เอ** () เป็นวงดนตรีในสังกัดกรีนบีนส์ ในเครือบริษัท จีเอ็มเอ็ม แกรมมี่ เปิดตัวใน พ.ศ. 2541 ด้วยเพลง *ไปด้วยคน* และเป็นที่รู้จักจากเพลง *ของใคร*, *เพื่อนเท่านั้น*, *ถึงเธอ* และ *ฝากไว้ได้ไหม*

## ประวัติ
**ทีน เอต เกรด เอ** (มักเขียนเป็น: ทีนเอจเกรดเอ) มีสมาชิกทั้งหมด 8 คนดังนี้ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา), มิเชล วอกอร์ด (มิเชล), ปริญญา อินทชัย (เวย์), สราวุฒิ พุ่มทอง (ทีน), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ)

นอกจากนี้ ทางเอ็กแซ็กท์ก็ได้ผลิตละครโทรทัศน์ ออกอากาศทางช่อง 5 เรื่อง "รักเกรดเอ" โดยได้นักร้องกลุ่มทีน เอต เกรด เอ ทั้ง 8 คนแสดงนำ ออกอากาศเมื่อปี พ.ศ. 2541

ภายหลังจากโปรเจ็คพิเศษนี้สิ้นสุดลงสมาชิกได้แยกย้ายไปทำอัลบั้มของตัวเองเช่น ปอ-เจนนี่-แอนนา และ มิเชล ได้รวมตัวกับออกอัลบั้มในนามวง แจมป์ (Jamp), ส่วนเวย์เป็นหนี่งในศิลปินวงไทยเทเนี่ยม, เต๊ะออกอัลบั้มเดี่ยวเป็นของตนเอง, เอ๊กซ์ออกอัลบั้มเดี่ยว 2 ชุดและเป็นนักแสดง, ทีนออกอัลบั้มในนาม "ทีน & คิม" ชื่ออัลบั้มว่า "The Two Men Show" และเป็นนักแสดงในภายหลัง

## ผลงาน
### สตูลดิโออัลบั้ม

### ผลงานการถ่ายแบบ
* ถ่ายแบบนิตยสาร The Boy (พ.ศ. 2541)
* ถ่ายแบบนิตยสาร ANGE (พ.ศ. 2541)
* ถ่ายแบบนิตยสาร Smile (พ.ศ. 2541)

### ละครโทรทัศน์
* รักทีนเอจต้องเกรดเอ ทางช่อง 5 (ออกอากาศเมื่อปีพ.ศ. 2541)

## อ้างอิง
* ใครจำวง Teen 8 Grade A ได้บ้าง
* Teen 8 Grade A - Gmember 
* "วงแจมป์ (Jamp)" อดีตเกิร์ลกรุปสังกัดแกรมมี่ จำได้ไหม??
หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีที่ก่อตั้งในปี พ.ศ. 2541
หมวดหมู่:ศิลปินสังกัดจีเอ็มเอ็ม มิวสิค
ประเทศจีนในโอลิมปิกฤดูหนาว 2014

**ประเทศจีน** ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี, ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 66 คน ใน 9 ชนิดกีฬา

## อ้างอิง


จีน
ประเทศโครเอเชียในโอลิมปิกฤดูหนาว 2014

**ประเทศโครเอเชีย** ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 11 คน ใน 3 ชนิดกีฬา โดยสามารถคว้า 1 เหรียญเงิน ได้จากสกีลงเขา

## อ้างอิง


โครเอเชีย
สรารัตน์ หรุ่มเรืองวงศ์

**สรารัตน์ หรุ่มเรืองวงษ์** หรือ ปูดำ เกิดเมื่อวันที่ 24 กุมภาพันธ์ พ.ศ. 2508 เป็นอดีตนักกีฬาว่ายน้ำทีมชาติไทย ปี พ.ศ. 2528 ประกวดนางสาวไทย เข้ารอบ 10 คนสุดท้าย ซึ่งนางสาวไทยปีนั้นคือ ธารทิพย์ พงษ์สุข และประกวด มิสไทยแลนด์เวิลด์ ในปีเดียวกันซึ่งจัดเป็นปีแรก เข้ารอบ 10 คนสุดท้าย ซึ่งมิสไทยแลนด์เวิลด์ปีนั้นคือ ปานเลขา ว่านม่วง ต่อมาปี พ.ศ. 2529 ได้เป็นนางสาวเชียงใหม่ และกลับมาเข้าร่วมประกวดนางสาวไทยได้รองอันดับ 1 โดยนางสาวไทยปีนั้นคือทวีพร คลังพลอย หลังจากนั้นช่อง 7ได้ส่งเธอเป็นตัวแทนสาวไทยเข้าร่วมประกวดมิสเอเชียแปซิฟิก ปี 1986 โดยเก็บตัวที่ กรุงมะนิลา ฟิลิปปินส์ และประกวดรอบตัดสินที่ เกาลูน ฮ่องกง โดยเธอได้ตำแหน่งรองอันดับ 2 ต่อมาเข้าสู่วงการบันเทิงมาเป็นนักแสดง ชื่อเล่นที่แท้จริงของคุณสรารัตน์คือ "ปรุง" หรือ "น้ำปรุง" แต่เนื่องจากเธอเป็นคนพูดเร็วจึงทำให้ผู้ฟังฟังเพี้ยนกลายเป็น "ปูดำ" เธอจึงใช้ชื่อนี้เรื่อยมา

สรารัตน์จบการศึกษาระดับปริญญาตรีจากมหาวิทยาลัยรามคำแหง ปริญญาโทจากมหาวิทยาลัยธรรมศาสตร์ ปัจจุบันประกอบธุรกิจร้านอาหาร "เส้นใหญ่ เฮาส์" และอาหารเสริมสำหรับควบคุมน้ำหนัก และยังมีงานแสดงอยู่เรื่อย ๆ ผลงานเด่นของเธอได้แก่ ปริศนาของเวตาล, อุบัติเหตุ, หมูแดง, บ่วงหงส์ และ ดาวเปื้อนดิน เป็นต้น เธอเคยเป็นนักแสดงช่อง 7

ในอดีตเคยตกเป็นข่าวคบหาดูใจกับ บริบูรณ์ จันทร์เรือง ดารารุ่นน้องเพียงช่วงสั้น ๆ และเคยคบหาดูใจกับบุญชัย เบญจรงคกุล

## ผลงาน
### ละครโทรทัศน์

## ภาพยนตร์
* (พ.ศ. 2531) เรือมนุษย์  รับบท นิธิมา กัลยานพ (นิ)
* (พ.ศ. 2531) ไอ้ด่างเกยชัย 
* (พ.ศ. 2532) เก่งจริงนะแม่คุณ 
* (พ.ศ. 2533) นางพญางูผี 2 
* (พ.ศ. 2533) ข้ามาจากสวรรค์ 
* (พ.ศ. 2533) บ้านผีดุ 
* (พ.ศ. 2534) ลิขิตพิศวาส 

### รางวัล
* นางงามสุราษฎร์ธานี
* นางสาวเชียงใหม่ พ.ศ. 2529
* รองอันดับ 1 นางสาวไทย ปี พ.ศ. 2529
* รองอันดับ 2 มิสเอเชียแปซิฟิก  ปี พ.ศ 2529

## อ้างอิง
* "ปูดำ"สรารัตน์ หรุ่มเรืองวงศ์ รองนางสาวไทย อันดับหนึ่ง ปี 2529 รองอันดับสอง มิสเอเชียแปซิฟิค
* instagram สรารัตน์ หรุ่มเรืองวงศ์ @poodum_sararat

หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นางสาวไทย
หมวดหมู่:นางงามไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
โรงเรียนนวมินทราชูทิศ มัชฌิม

**โรงเรียนนวมินทราชูทิศ มัชฌิม** จัดตั้งขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 โดยกรมสามัญศึกษา กระทรวงศึกษาธิการ ได้น้อมรำลึกในพระมหากรุณาธิคุณที่พระองค์ทรงเถลิงถวัลยราชสมบัติ ทรงประกอบพระราชกรณียกิจด้วยความวิริยะอุตสาหะ ทรงเปี่ยมด้วยพระเมตตาและทรงบำบัดทุกข์ บำรุงสุขเพื่อพัฒนาประเทศไทย ในทุกด้าน โดยมิได้ทรงเห็นแก่ความเหน็ดเหนื่อยแต่ประการใดด้วยพระมหากรุณาธิคุณล้นเกล้าล้นกระหม่อม และเพื่อเป็นการเฉลิมพระเกียรติและถวายเป็นถาวรวัตถุ กรมสามัญศึกษา กระทรวงศึกษาธิการได้จัดตั้งโรงเรียนนวมินทราชูทิศขึ้นในทุกภาคของประเทศไทย

## ประวัติ
โรงเรียนนวมินทราชูทิศ มัชฌิม เป็นโรงเรียนหนึ่งในจำนวน 5 โรงเรียนที่อยู่ในโครงการจัดตั้งโรงเรียนมัธยมศึกษา ของกรมสามัญศึกษา กระทรวงศึกษาธิการ เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 โดยมีจุดมุ่งหมายที่จะให้โรงเรียนนี้เป็นอนุสรณ์ แห่งความตระหนักและรำลึกในพระมหากรุณาธิคุณให้กว้างไกลทั่วทุกทิศ จึงประกาศจัดตั้งโรงเรียนนวมินทราชูทิศ ขึ้น 5 โรงเรียนตามหลักภูมิศาสตร์ของประเทศ ภาคละ 1 โรงเรียน ดังนี้
 
# ภาคเหนือ โรงเรียนนวมินทราชูทิศ พายัพ จังหวัดเชียงใหม่
# ภาคกลาง **โรงเรียนนวมินทราชูทิศ มัชฌิม** ที่จังหวัดนครสวรรค์
# ภาคตะวันออกเฉียงเหนือ โรงเรียนนวมินทราชูทิศ อีสาน ที่จังหวัดมุกดาหาร 
# ภาคใต้ โรงเรียนนวมินทราชูทิศ ทักษิณ  ที่จังหวัดสงขลา
# ส่วนกลาง โรงเรียนนวมินทราชูทิศ กรุงเทพมหานคร  กรุงเทพมหานคร

กรมสามัญศึกษามีเจตนาอันแน่วแน่ที่จะจัดโรงเรียนมวมินทราชูทิศ ทั้ง 5 แห่ง ให้เป็นโรงเรียนขนาดใหญ่  60 ห้องเรียน สามารถรับนักเรียนเข้าเรียนทั้งระดับมัธยมศึกษาตอนต้นและตอนปลาย จำนวน  2,700 คน โดยจัดให้โรงเรียนมีความพร้อมความสมบูณ์ ด้านอาคารเรียน อาคารประกอบ วัสดุครุภัณฑ์ อุปกรณ์การเรียนการ สอน ตลอดจนกำลังบุคลากร กรมสามัญศึกษาปรารถนาที่จะส่งเสริมโรงเรียนนวมินทราชูทิศ 5 แห่ง ให้มีคุณภาพมาตรฐานสูง มีเอกลักษณ์เฉพาะตัวในด้านการบริหาร การปกครอง นักเรียนมีระเบียบวินัย มีศีลธรรมจรรยาและมีความกตัญญูกตเวทีต่อประเทศชาติ และพระมหากษัตริย์ อย่างดีเยี่ยมสมกับชื่อ โรงเรียนนวมินทราชูทิศ

ปัจจุบันโรงเรียนเปิดทำการเรียนการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย 

## ที่ตั้งและพื้นที่โรงเรียน
เลขที่ 88/7 ตำบลนครสวรรค์ตก อำเภอเมือง จังหวัดนครสวรรค์ 60000 โทร. 056226967 โดยใช้ค่ายลูกเสือพระบาง มีเนื้อที่ทั้งสิ้นประมาณ 32 ไร่ 3 งาน 29 ตารางวา ซึ่งกระทรวงมหาดไทยได้พิจารณาอนุมัติในหลักการ ให้กรมสามัญศึกษา ใช้ประโยชน์ในที่ดินดังกล่าว 

## ดูเพิ่ม
* รายชื่อโรงเรียนในจังหวัดนครสวรรค์

## อ้างอิง

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครสวรรค์
หมวดหมู่:โรงเรียนที่ก่อตั้งในปี พ.ศ. 2529
โรงเรียน
หมวดหมู่:โรงเรียนในอำเภอเมืองนครสวรรค์
มัชฌิม
เลิศทะเล เลือดระยอง

**เลิศทะเล เลือดระยอง** เป็นนักมวยไทยที่มีชื่อเสียงคนหนึ่งในยุคแรกเริ่ม เกิดที่อำเภอแกลง จังหวัดระยอง เคยชกคู่ชกถึงตาย และเคยไปชกมวยสากลที่ปีนังด้วย
## ประวัติ
เลิศทะเลมีบิดาเป็นชาวจีนไหหลำ ขึ้นชกมวยไทยตั้งแต่สมัยเวทีหลักเมือง เวทีสวนเจ้าเชตุและเวทีราชดำเนินสมัยที่ยังไม่มีหลังคา เลิศทะเลเคยครองเสื้อสามารถของกองทัพบกเมื่อ พ.ศ. 2479 หลังจากที่ชกชนะคะแนนทวี ใจมีบุญที่เวทีหลักเมือง ต่อมาขึ้นชกที่เวทีสวนเจ้าเชตุ แพ้คะแนนประเสริฐ ส.ส. ไปแบบสนุก และเคยชกกับถวัลย์ วงศ์เทเวศร์ 2 ครั้ง แพ้ครั้งหนึ่ง เสมอครั้งหนึ่ง เมื่อเวทีราชดำเนินเปิดตัวขึ้น เลิศทะเลเคยเดินทางมาชกกับ สมพล กล้าศึก เอกชัย วีระชัย เคยชกกับสมเดช ยนตรกิจแต่แพ้แตกไปแค่ยกแรก ต่อมา ขึ้นชกแพ้น็อคประยุทธ์ อุดมศักดิ์ เมื่อ พ.ศ. 2481 หลังจากนั้นไม่มีใครจัดชกอีก เลิศทะเลจึงไปทำงานเป็นกลาสีเรือ

ในช่วงที่เป็นกลาสีเรือ เลิศทะเลไปชกมวยที่ปีนัง ซึ่งปรากฏว่าเลิศทะเลขึ้นชกในแบบมวยสากล ชนะน็อค คิด คาบาเนลลาจากฟิลิปปินส์ในยกที่ 6 จากนั้นไปเป็นครูมวยในมาเลเซีย กลับมาไทยอีกครั้งใน พ.ศ. 2493 และขึ้นชกมวยไทยอีกที่หาดใหญ่ ชนะคะแนน ลิงลม ศรสิงห์ จากนั้นขึ้นชกกับสุวรรณ คล่องผจญเมื่อ 18 สิงหาคม พ.ศ. 2493 ซึ่งเลิศทะเลเป็นฝ่ายชนะน็อคในยกที่ 3 และปรากฏว่าสุวรรณมีอาการเส้นฏลหิตแตกในสมอง เสียชีวิตไปเมื่อ 20 สิงหาคม หลังการชกครั้งนี้

เลิศทะเลชกมวยไทยอยู่นานประมาณ 20 ปี จนร่างกายไม่ไหวจึงแขวนนวม และเป็นครูสอนเชิงมวยให้กับนักมวยในคณะเลือดระยองหลายคนคือศักดิ์ชัย เลือดระยองหรือศักดิ์ชัย นาคพยัคฆ์ และสมพงษ์ เลือดระยองหรือสมพงษ์ พิทักษ์สมุทร และมีหลานชายเป็นนักมวยหลายคนเช่น เมืองแกลง สิงห์ศรทอง สามย่าน สิงห์ศรทอง และประแสร์ สิงห์ศรทอง ในบั้นปลายชีวิตเลิศทะเลมีปัญหาเรื่องดวงตาฝ้าฟางจนมองไม่ค่อยเห็น อาศัยอยู่กับภรรยาที่นนทบุรี ไม่ปรากฏว่ายังมีชีวิตอยู่หรือเสียชีวิตแล้ว
## อ้างอิง
* อาว์สังข์ สุดเสียง. มวยดังไทยแลนด์: เลิศทะเล เมืองระยอง “ฉลามแก่” กำปั้นสากเหล็ก. นิตยสารมวยโลก. ปีที่ 30 ฉบับที่ 1444 9-15 พฤษภาคม พ.ศ. 2555 หน้า 44 - 46
หมวดหมู่:นักมวยไทยชาวไทย
หมวดหมู่:บุคคลจากอำเภอแกลง
หมวดหมู่:นักมวยจากจังหวัดระยอง
หมวดหมู่:ชาวไทยเชื้อสายจีน
พื้นที่แอดเดรสเสมือน

**พื้นที่แอดเดรสเสมือน** () คือพื้นที่ที่ระบบปฏิบัติการสร้างขึ้นมาเพื่อให้แต่ละโปรแกรม สามารถทำงานได้ โดยแต่ละโปรแกรมจะมีพื้นที่แอดเดรสเสมือนเป็นของตัวเอง

พิสัยที่เป็นไปได้ของ VAS อยู่ที่ขนาดของตัวชี้ เช่นตัวชี้ขนาด 32 บิตจะมีพิสัยตั้งแต่ 0x000000 ถึง 0xFFFFFFFF รวมทั้งหมด 4 กิกะบิต

แอดเดรสของแต่ละพื้นที่แอดเดรสเสมือนไม่ได้แสดงถึงตำแหน่งของหน่วยความจำกายภาพ แต่ระบบจะเก็บตารางหน้าเอาไว้แทน โดยตารางหน้าจะถูกใช้แปลงแอดเดรสเสมือนไปเป็นตำแหน่งของแอดเดรสกายภาพอีกที ทำให้โปรแกรมสามารถใช้พื้นที่ได้อย่างต่อเนื่องกันถึงแม้ว่าข้อมูลที่เก็บจริง ๆ จะไม่ได้ต่อเนื่องกันหรืออยู่ต่างอุปกรณ์กันก็ตาม

ถึงแม้พื้นที่แอดเดรสเสมือนจะมีขนาดใหญ่ แต่ก็ไม่ได้ถูกสร้างขึ้นมาจริงทั้งหมด เมื่อต้องการใช้งานพื้นที่บนพื้นที่แอดเดรสเสมือนโปรแกรมจะขอให้ระบบปฏิบัติการสร้างพื้นที่ให้

## ประโยชน์
# โปรแกรมสามารถเข้าถึงข้อมูลขนาดใหญ่บนแอดเดรสเสมือนได้อย่างต่อเนื่องกัน แต่ถ้าเป็นหน่วยความจำกายภาพโปรแกรมจะไม่สามารถเข้าถึงข้อมูลขนาดใหญ่อย่างต่อเนื่องได้
# โปรแกรมสามารถใช้บัฟเฟอร์หน่วยความจำที่ใหญ่กว่าหน่วยความจำกายภาพที่มีอยู่ได้ โดยเมื่อหน่วยความจำกายภาพมีขนาดเล็ก ตัวจัดการหน่วยความจำ จะบันทึกหน้าไปยังดิสก์แทน
# โปรแกรมแต่ละโปรแกรมมีพื้นที่แอดเดรสเสมือนแยกออกจากกัน

## ไมโครซอฟท์ วินโดวส์
สำหรับระบบปฏิบัติการไมโครซอฟท์ วินโดวส์แบบ 32 บิต แอดเดรสเสมือนโดยทั่วไปมีขนาด 4 กิกะไบต์ หรือ 2^32 ไบต์ โดยแบ่งเป็นสองส่วน ได้แก่ ช่วง 0x00000000 ถึง 0x7FFFFFF ซึ่งเรียกว่า พื้นที่ผู้ใช้ (user space) และช่วง 0x80000000 ถึง 0xFFFFFFFF ซึ่งเรียกว่า พื้นที่ระบบ (system space) อย่างไรก็ตาม ผู้ใช้สามารถปรับขนาดพื้นที่ผู้ใช้ผ่านตัวเลือกการบูตของระบบได้ โดยสามารถกำหนดให้มีขนาดสูงสุดถึง 3 กิกะไบต์

ส่วนวินโดวส์ 64 บิตจะมีขนาด 16 เอกซะไบต์ หรือ 2^64 ไบต์ โดย 8 เทระไบต์แรกตั้งแต่ 0x000’00000000 ถึง 0x7FF’FFFFFFFF จะถูกใช้สำหรับพื้นที่ผู้ใช้ แต่สำหรับพื้นที่ระบบนั้นจะมีขนาด 248 เทระไบต์เริ่มตั้งแต่ 0xFFFF0800'00000000 ถึง 0xFFFFFFFF'FFFFFFFF โดยพื้นที่ที่เหลือนอกจากนี้จะไม่ถูกใช้งาน

## ลินุกซ์
สำหรับซีพียูสถาปัตยกรรมเอกซ์86 เพาเวอร์พีซี และอาร์มแบบ 32 บิต ระบบลินุกซ์อนุญาตให้แบ่งช่วงแอดเดรสระหว่างส่วนผู้ใช้และส่วนเคอร์เนลได้หลายรูปแบบ ได้แก่ 3G/1G ระหว่างผู้ใช้/เคอร์เนล (ค่าเริ่มต้น), 1G/3G ระหว่างผู้ใช้/เคอร์เนล หรือ 2G/2G ระหว่างผู้ใช้/เคอร์เนล

## อ้างอิง

หมวดหมู่:การจัดการหน่วยความจำ
หมวดหมู่:หน่วยความจำเสมือน
ประเทศเช็กเกียในโอลิมปิกฤดูหนาว 2014

**สาธารณรัฐเช็ก** ได้เข้าร่วมทำการแข่งขันโอลิมปิกฤดูหนาว 2014 ที่เมืองโซชี ประเทศรัสเซีย ระหว่างวันที่ 7 กุมภาพันธ์ ถึง 23 กุมภาพันธ์ พ.ศ. 2557 โดยการแข่งขันครั้งนี้ มีนักกีฬาเข้าแข่งขัน 88 คน ใน 13 ชนิดกีฬา

## อ้างอิง


เช็กเกีย
เจ้าชายตูโปอูโตอา อูลูกาลาลา

**ตูโปอูโตอา อูลูกาลาลา, มกุฎราชกุมารแห่งตองงา** พระนามเต็มคือ **ซีอาโอซี มานูมาตาโอโง อาไลวาฮามามาโอ อาโฮเออีตู คอนสแตนติน ตูกูอาโฮ** (; ประสูติ 17 กันยายน ค.ศ. 1985) เป็นรัชทายาทในราชบัลลังก์ตองงา พระองค์เป็นพระราชโอรสองค์โตและพระราชบุตรองค์ที่ 2 ในสมเด็จพระราชาธิบดีตูโปอูที่ 6 กับสมเด็จพระราชินีนานาซีเปาอู พระองค์ดำรงตำแหน่งรัฐมนตรีว่าการกระทรวงการต่างประเทศและรัฐมนตรีกองทัพของพระบาทสมเด็จพระเจ้าอยู่หัวตั้งแต่เดือนมกราคม ค.ศ. 2025

## พระชนม์ชีพช่วงต้นและการศึกษา
ตูกูอาโฮประสูติในวันที่ 17 กันยายน ค.ศ. 1985 ที่นูกูอาโลฟา พระองค์เข้าศึกษาที่มหาวิทยาลัยแห่งชาติออสเตรเลีย สำเร็จการศึกษาระดับปริญญาโทสาขาการทหารและการป้องกันประเทศใน ค.ศ. 2018 และปริญญาโทสาขาการทูตใน ค.ศ. 2021

## มกุฎราชกุมารตองงา
ตูโปอูโตอา อูลูกาลาลากลายเป็นรัชทายาทในเดือนมีนาคม ค.ศ. 2012 หลังตูโปอูที่ 6 พระราชบิดา ขึ้นครองราชย์เป็นพระมหากษัตริย์ตองงา ภายหลังจึงได้รับบรรดาศักดิ์ขุนนางแห่งตูโปอูโตอา

### รัฐมนตรี
เมื่อวันที่ 28 มกราคม ค.ศ. 2025 ตูโปอูโตอาได้รับการแต่งตั้งเป็นรัฐมนตรีว่าการกระทรวงการต่างประเทศ และรัฐมนตรีของกองทัพฯ ในคณะรัฐมนตรีของนายกรัฐมนตรีไอซาเก เอเก พระองค์เป็นชนชั้นขุนนางเป็นพระองค์เดียวในคณะรัฐมนตรีเอเก ในเวลาเดียวกันนั้น นายกรัฐมนตรีได้แต่งตั้งตูโปอูโตอาเป็นสมาชิกสภาผู้แทนราษฎรพร้อมกับรัฐมนตรีอีกสามคน พระองค์ยังคงดำรงตำแหน่งรัฐมนตรีว่าการกระทรวงการต่างประเทศในคณะรัฐมนตรีของนายกรัฐมนตรีฟาตาเฟฮี ฟากาฟานูอาต่อไป เมื่อเข้ารับตำแหน่งในเดือนธันวาคม

## การอภิเษกสมรส

เมื่อวันที่ 12 กรกฎาคม ค.ศ. 2012 มกุฎราชกุมารตูโปอูโตอา อูลูกาลาลาทรงสมรสกับเจ้าหญิงซีไนตากาลา ฟากาฟานูอา ในงานอภิเษกสมรสที่มีผู้เข้าร่วม 2,000 คน ขณะนั้นพระองค์มีพระชนมพรรษา 26 พรรษา ส่วนพระมเหสีมีพระชนมายุ 25 พรรษา ซีไนตากาลา ฟากาฟานูอาทรงอยู่ในลำดับที่ 26 ของลำดับการสืบราชบัลลังก์ตองงา

### พระโอรสธิดา
ตูโปอูโตอา อูลูกาลาลากับซีไนตากาลา ฟากาฟานูอาทรงมีพระบุตร 4 พระองค์:

* เจ้าชายเตาฟาอาเฮา มานูมาตาโอโง ผู้อยู่ในลำดับที่ 2 ตามการสืบราชสันตติวงศ์ตองงา ประสูติในวันที่ 10 พฤษภาคม ค.ศ. 2013 ที่โรงพยาบาลนครออกแลนด์;
* เจ้าหญงฮาลาเอวาลู มาตาอาโฮ ประสูติในวันที่ 12 กรกฎาคม ค.ศ. 2014 ที่โรงพยาบาลนครออกแลนด์;
* เจ้าหญิงนานาซีเปาอู เอเลียนา ประสูติในวันที่ 20 มีนาคม ค.ศ. 2018 ที่โรงพยาบาลนครออกแลนด์;
* เจ้าหญิงซาโลเต มาฟีเลโอ ปีโลเลวู ประสูติในวันที่ 25 กุมภาพันธ์ ค.ศ. 2021 ที่ Calvary Public Hospital Bruce ในแคนเบอร์รา

## บรรพบุรุษ

### พระราชพงศาวลี

## อ้างอิง

## แหล่งข้อมูลอื่น

หมวดหมู่:ราชวงศ์ตูโปอู
หมวดหมู่:มกุฎราชกุมาร
ซาเลม (รัฐแมสซาชูเซตส์)

**ซาเลม** () เป็นนครในเอสเซ็กส์เคาน์ตี รัฐแมสซาชูเซตส์ ตามสำมะโนสหรัฐอเมริกา ค.ศ. 2010 ซาเลมมีประชากร 41,340 คน ซาเลมและลอว์เรนซ์ เป็นเมืองหลวงของเอสเซ็กส์เคาน์ตี นครซาเลมนี้ยังเป็นที่ตั้งของมหาวิทยาลัยซาเลมสเตท สวนสาธารณะซาเลมวิลโลวส์ และ พิพิธภัณฑ์เพียบอดีเอสเซ็กส์ นอกจากนั้นซาเลมยังเป็นเมืองท่าที่สำคัญในช่วงสหรัฐอเมริกายุคแรก
## ประวัติ
ซาเลมตั้งอยู่ที่ปากแม่น้ำนวมคีก และยังเป็นที่ค้าขายและหมู่บ้านของชาวอเมริกันพื้นเมือง ซาเลมได้ถูกตั้งถิ่นฐานโดยชาวยุโรปเมื่อ พ.ศ. 2169 โดยกลุ่มของชาวประมงจากเคปแอนนำโดย โรเจอร์ คอแนนต์

## รายการอ้างอิง

หมวดหมู่:เมืองในเทศมณฑลเอสเซกซ์ (รัฐแมสซาชูเซตส์)
ปลาหมอแคระฟิลาเมนโตซัส

**ปลาหมอแคระฟิลาเมนโตซัส** () ปลาน้ำจืดขนาดเล็กชนิดหนึ่ง จำพวกปลาหมอแคระ ในวงศ์ปลาหมอสี (Cichlidae)

จัดอยู่ในสกุลไดครอสซัส หรือปลาหมอแคระลายตารางหมากรุก มีลักษณะคล้ายกับปลาหมอแคระลายตารางหมากรุกชนิดอื่น ๆ คือ ลำตัวเรียวยาว ปากแหลมเล็ก พื้นลำตัวมีสีขาวหรือเทา มีจุดสีเข้มรูปสี่เหลี่ยมสองแถวตามแนวยาวลำตัวแลดูคล้ายตารางหมากรุก มีความยาวไม่เกิน 2-4 นิ้ว แต่ปลาหมอฟิลาเมนโตซัสมีรูปร่างที่เล็กและเพรียวกว่าปลาชนิดอื่น ๆ ร่วมสกุล ปลาตัวผู้เมื่อโตเต็มที่แล้วจะเป็นสีส้มและสีม่วงช่วงกลางลำตัว แผ่นปิดเหงือกและครีบต่าง ๆ มีความแวววาวเป็นมันเลื่อม มีหางเปียยาวยื่นออกมาทั้งขอบบนและขอบล่าง ซึ่งลักษณะหางเช่นนี้จะไม่ปรากฏในปลาชนิดอื่นในสกุลเดียวกัน

จัดเป็นปลาหมอแคระลายตารางหมากรุก ที่ได้รับความนิยมเลี้ยงเป็นปลาสวยงามมากที่สุด พบกระจายพันธุ์ในแม่น้ำสายใหญ่ ๆ ในทวีปอเมริกาใต้ เช่น แอมะซอน, เนโกร, ทาปาโฆส หรือโอริโนโค

ในการนำเข้าสู่ตลาดปลาสวยงาม มักจะเป็นปลาที่ถูกจับมาจากแหล่งน้ำธรรมชาติคราวละเป็นจำนวนมาก ทำให้มีราคาซื้อขายที่ไม่แพง และมีเพียงพอต่อความต้องการสม่ำเสมอ สามารถเพาะขยายพันธุ์ได้ในที่เลี้ยง แต่ก็เป็นไปโดยยากโดยเกิดจากปัจจัยต่าง ๆ ผู้เลี้ยงต้องกระตุ้นให้ปลาเกิดการเพาะขยายพันธุ์เอง เช่น ทำให้น้ำที่ใช้เลี้ยงเกิดเป็นน้ำวนมีออกซิเจนเพิ่ม หรือใช้น้ำที่ีมีความกระด้างต่ำมาก หรือปรับสภาพให้มีความเป็นกรดสูง เป็นต้น เมื่อปลาวางไข่และฟักเป็นตัวแล้ว แม่ปลามักย้ายลูกปลาที่ยังมีถุงไข่แดงติดกับตัวไปไว้ที่อื่น โดยมากจะเป็นขอนไม้หรือใบไม้ที่บริเวณอื่นที่ไม่ใช่ที่เดิมกับที่เป็นที่วางไข่ เมื่อลูกปลาว่ายน้ำได้แล้ว จึงสามารถให้อาหารขนาดเล็ก เช่น ไรทะเลแรกเกิดได้

## อ้างอิง

## แหล่งข้อมูลอื่น
ปลาหมออีแนน

**ปลาหมออีแนน** เป็นสกุลของปลาน้ำจืด ในวงศ์ปลาหมอสี (Cichildae) สกุลหนึ่ง ใช้ชื่อสกุลว่า *Xenotilapia* (/ซี-โน-ทิล-อา-เพีย/)

เป็นปลาที่พบได้เฉพาะในทะเลสาบแทนกันยีกา ในแอฟริกาตะวันออก 

เดิมทีสกุลนี้ได้รับการเปลี่ยนชื่อไปมาหลายรอบ โดยเริ่มจากใช้ชื่อว่า *Ectodus* โดย จอร์จ อัลเบิร์ต บุลเลเยอร์ ในปี ค.ศ. 1898 จากนั้นบุลเลเยอร์ได้เปลี่ยนอีกทีเป็น *Enantiopus* ในปี ค.ศ. 1906 ต่อมาได้เปลี่ยนเป็น *Xenotilapia* โดย แม็ก โพลล์ ในปี ค.ศ. 1951 และถูกเปลี่ยนกลับมาเป็น *Enantiopus* อีกครั้ง โดยโพลล์ ในปี ค.ศ. 1991 โดยใช้ชื่อเดิมที่ตนเคยตั้งไว้เมื่อปี ค.ศ. 1986 จนในปัจจุบัน ได้ถูกเปลี่ยนกลับมาเป็น *Xenotilapia* ตามที่ใช้ในปัจจุบัน โดย เท็ตสึมิ ทะคะฮะชิ ในปี ค.ศ. 2003

เป็นปลาที่นิยมเลี้ยงเป็นปลาสวยงาม โดยในวงการปลาสวยงามยังคงนิยมใช้ชื่อสกุลเดิมอยู่ว่า  *Enantiopus*  ซึ่งเป็นที่มาของชื่อสามัญ

## การจำแนก
* *[[Xenotilapia albini]]* (Steindachner, 1909)
* *[[Xenotilapia bathyphila]]* Poll, 1956
* *[[Xenotilapia boulengeri]]* (Poll, 1942)
* *[[Xenotilapia burtoni]]* Poll, 1951
* *[[Xenotilapia caudofasciata]]* Poll, 1951
* *[[Xenotilapia flavipinnis]]* Poll, 1985 
* *[[Xenotilapia leptura]]* (Boulenger, 1901)
* *[[Xenotilapia longispinis]]* Poll, 1951
* *[[Xenotilapia melanogenys]]* (Boulenger, 1898) (ปลาหมออีแนนคางเหลือง)
* *[[Xenotilapia nasus]]* De Vos, Risch & Thys van den Audenaerde, 1995
* *[[Xenotilapia nigrolabiata]]* Poll, 1951 
* *[[Xenotilapia ochrogenys]]* (Boulenger, 1914)
* *[[Xenotilapia ornatipinnis]]* Boulenger, 1901
* *[[Xenotilapia papilio]]* Büscher, 1990
* *[[Xenotilapia rotundiventralis]]* (T. Takahashi, Yanagisawa & Nakaya, 1997)
* *[[Xenotilapia sima]]* Boulenger, 1899
* *[[Xenotilapia spiloptera]]* Poll & D. J. Stewart, 1975
* *[[Xenotilapia tenuidentata]]* Poll, 1951

## อ้างอิง

## แหล่งข้อมูลอื่น
เซเลม (รัฐออริกอน)

**เซเลม** () เป็นเมืองหลวงของรัฐออริกอน และเป็นเมืองหลวงของแมเรียนเคาน์ตี เซเลมตั้งอยู่ที่ใจกลางของวิลแลเมตต์แวลลีย์ อยู่ริมแม่น้ำวิลลาเมตต์ ถ้าเดินทางไปทางเหนือของเมือง แม่น้ำนี้เริ่มที่เขตแดนระหว่างแมเรียนเคาน์ตีกับโพล์กเคาน์ตี เซเลมถูกค้นพบเมื่อ พ.ศ. 2385 และเป็นเมืองหลวงของดินแดนออริกอน ใน พ.ศ. 2394 และได้เป็นนครใน พ.ศ. 2400

เซเลมมีประชากร 154,637 คนในการสำรวจสำมะโนประชากร ค.ศ. 2010 ทำให้เซเลมเป็นเมืองที่ใหญ่ที่สุดอันดับสามของรัฐรองจากเมืองพอร์ตแลนด์และยูจีน เซเลมใช้เวลาเพียงไม่ถึงชั่วโมงในการเดินทางจากพอร์ตแลนด์มายังเซเลม เซเลมเป็นเมืองหลักของเขตนครหลวงตามสถิติเซเลม พื้นที่นี้ครอบคลุมแมเรียนและโพล์กเคาน์ตี และรวมประชากรเป็น 347,214 คนในการสำรวจสำมะโนประชากร ค.ศ. 2000 ใน พ.ศ. 2552 ได้ก่อตั้งพื้นที่นี้ขึ้นและมีประชากร 396,103 คน กลายเป็นพื้นที่ที่ใหญ่ที่สุดอันดับสองในรัฐออริกอน

เมืองนี้เป็นที่ตั้งของมหาวิทยาลัยวิลแลเมตต์และมหาวิทยาลัยคอร์แบน ในเซเลมมีถนนหลักได้แก่อินเตอร์สเตต 5, ออริกอน รูต 99 อี และออริกอน รูต 22 ซึ่งเชื่อมกับเวสต์เซเลมข้ามแม่น้ำวิลลาเมตต์ผ่านสะพานแมเรียนสตรีตและเซนเตอร์สตรีต

## อ้างอิง

หมวดหมู่:เมืองหลวงของรัฐในสหรัฐ
หมวดหมู่:วิลแลเมตต์แวลลีย์
หมวดหมู่:เมืองในแมเรียนเคาน์ตี (รัฐออริกอน)
หมวดหมู่:เมืองในโพล์กเคาน์ตี (รัฐออริกอน)
หมวดหมู่:เมืองในรัฐออริกอน
ปลาซันฟิชหูยาว

**ปลาซันฟิชหูยาว** (; ) ปลาน้ำจืดชนิดหนึ่ง ในวงศ์ปลากะพงปากกว้าง (Centrarchidae)

มีรูปร่างและลักษณะคล้ายกับปลาหมอสี (Cichlidae) ซึ่งเป็นปลาคนละวงศ์กัน โดยที่ชื่อวิทยาศาสตร์นั้น คำว่า *Lepomis* มาจากภาษากรีก หมายถึง "แผ่นเหงือกที่ลดรูปลงมา" และคำว่า *megalotis* หมายถึง "หูขนาดใหญ่" ซึ่งหมายถึงแผ่นปิดเหงือกที่ยื่นออกมา และมีจุดสีดำแต้มอยู่  มีลักษณะลำตัวแบนข้างไม่มาก ลำตัวมีสีออกน้ำตาลอมเหลือง มีจุดสีน้ำตาลอมแดงกระจายเป็นลวดลายอยู่ทั่วตัว บริเวณแก้ม จุดดังกล่าวจะเชื่อมต่อกันดูเหมือนลายเส้น ครีบต่าง ๆ มีลวดลายสีแดงกระจายอยู่ ข้อหางยาว 

มีความยาวเต็มที่ประมาณ 30 เซนติเมตร  พบกระจายพันธุ์ในแหล่งน้ำตื้น เช่น ลำธาร หรือตลิ่งอ่างเก็บน้ำขนาดใหญ่ หรือแม่น้ำ ของภาคตะวันออกของเทือกเขาร็อกกี้ จากชายฝั่งรัฐเวอร์จิเนียจรดรัฐฟลอริดา, ทางทิศตะวันตกของรัฐเท็กซัส จนถึงทางตอนเหนือของเม็กซิโก โดยมักจะอาศัยหากินโดยว่ายลัดเลาะไปตามกอพืชน้ำ หรือวัสดุใต้น้ำต่าง ๆ ในที่ ๆ ท้องน้ำเป็นหินกรวดและหินหลาย ๆ ขนาดคละเคล้ากันไป กินอาหารได้หลากหลาย ทั้ง กุ้ง, สัตว์ไม่มีกระดูกสันหลัง, หอย หรือตัวอ่อนของแมลง เป็นต้น

การแยกเพศสามารถทำได้จาก ปลาตัวผู้จะมีสีสดสวยและขนาดตัวใหญ่กว่า โดยเฉพาะในฤดูผสมพันธุ์ มีขึ้นระหว่างเดือนพฤษภาคม-มิถุนายน ซึ่งเป็นช่วงที่อุณหภูมิของน้ำอุ่นขึ้น ปลาตัวเมียจะเลือกตัวผู้จากขนาด และจุดสีดำบริเวณแผ่นปิดเหงือก โดยปลาตัวเมียจะใช้เวลาและความพิถีพิถันในการเลือก ขณะที่ปลาตัวผู้จะเป็นฝ่ายขุดหลุมสร้างรัง ขนาดกว้างประมาณ 6-12 นิ้วในบริเวณน้ำตื้น ปลาตัวผู้จะเกี้ยวพาราสีโดยการว่ายน้ำตีคู่พร้อมทำตัวสั่น ๆ ขณะที่ปลาตัวเมียปล่อยไข่ ปลาตัวผู้จะปล่อยน้ำเชื้อเข้าผสมทันที จากนั้นเมื่อไข่ได้รับการปฏิสนธิหมดแล้ว  ปลาตัวผู้จะไล่ปลาตัวเมียออกไป และดูแลไข่จนกระทั่งฟักเป็นตัว จนกว่าลูกปลาจะเริ่มหากินเองได้ จึงจะแยกทางไป ซึ่งการวางไข่ครั้งหนึ่งจะมีปริมาณราว 1,000-100,000 ฟอง โดยลูกปลาจะเจริญเติบโตไวมากในช่วงขวบปีแรก จากนั้นจะค่อย ๆ ลดลง เข้าสู่วัยเจริญพันธุ์เมื่ออายุ 1 ปี มีอายุขัยโดยเฉลี่ย 5-8 ปี พบมากที่สุดถึง 11 ปี

ปลาซันฟิชหูยาว เป็นปลาที่นิยมตกกันเป็นเกมกีฬา และนิยมเลี้ยงกันเป็นปลาสวยงาม ปัจจุบัน ได้มีการนำไปปล่อยในแหล่งน้ำธรรมชาติของหลายประเทศ ที่ไม่ใช่ต้นกำเนิด เช่น ญี่ปุ่น, เยอรมนี, หลายประเทศในทวีปยุโรป, แอฟริกาใต้ และเอเชีย

## อ้างอิง

## แหล่งข้อมูลอื่น

* รูปและข้อมูลเพิ่มเติม 

หมวดหมู่:วงศ์ปลากะพงปากกว้าง
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในอเมริกากลาง
หมวดหมู่:ปลาตู้
คานง ซูซูกิ

**คานง ซูซูกิ** (; เกิดวันที่ 5 สิงหาคม พ.ศ. 2541) เป็นอดีตนักร้องหญิงชาวญี่ปุ่น เธอเป็นอดีตสมาชิกรุ่นที่ 9 ของมอร์นิงมูซูเมะ

## ประวัติการทำงาน
ซูซูกิได้รับคัดเลือกเข้ามาเป็นสมาชิกรุ่นที่
9 ของมอร์นิงมูซูเมะ ผ่านโครงการ "มอร์ริงมูซูเมะ คิวคิ ออดิชัน" (モーニング娘。9期オーディション) พร้อมกับ เอรินะ อิกูตะ, ริโฮะ ซายาชิ และอดีตสมาชิก เฮลโล! โปรเค็งชูเซย์ มิซูกิ ฟูกูมูระ เธอและทั้ง 3 คนได้เปิดตัวในฐานะสมาชิกรุ่นที่ 9 ของมอร์นิงมูซูเมะอย่างเป็นทางการ ในวันที่ 2 มกราคม พ.ศ. 2554 ในงานคอนเสิร์ต "เฮลโล! โปรเจกต์ 2011 วินเตอร์ ~คันเงะชินเซนมัตสึริ~ อะ กานาไลฟ์"

ในวันที่ 31 พฤษภาคม พ.ศ. 2559 ซูซูกิได้สำเร็จการศึกษาจากมอร์นิงมูซูเมะในงานคอนเสิร์ต "มอร์นิงมูซูเมะ'16 คอนเสิร์ตทัวร์ฮารุ ~อิโมชันอินโมชัน~ ซุซุกิ คะนง ซงสึเงียวสเปเชียล" และได้ออกจากวงการบันเทิงไป เพื่อที่จะได้ทำงานในด้านสังคมสงเคราะห์

## กลุ่มนักร้องที่สังกัด
* **กลุ่มนักร้องในเฮลโล! โปรเจกต์**
** มอร์นิงมูซูเมะ - (พ.ศ. 2554 - พ.ศ. 2559)
** Reborn Eleven - (พ.ศ. 2554)

## ผลงาน
*ผลงานที่ซูซูกิมีส่วนร่วมกับ[[มอร์นิงมูซูเมะ]]ในฐานะสมาชิก โปรดดูที่บทความ[[รายชื่อผลงานของมอร์นิงมูซูเมะ]]*

### สมุดรวมภาพกลุ่ม

### สมุดรวมภาพดิจิทัล

### ดีวีดี

## การปรากฏตัว

### ภาพยนตร์

### ละครโทรทัศน์

### ละครเวที

### รายการโทรทัศน์

### รายการทางอินเทอร์เน็ต

### รายการทางวิทยุ

## ดูเพิ่ม
* เฮลโล! โปรเจกต์
* มอร์นิงมุซุเมะ

## อ้างอิง

หมวดหมู่:เฮลโล! โปรเจกต์
หมวดหมู่:มอร์นิงมุซุเมะ
หมวดหมู่:สมาชิกปัจจุบันของมอร์นิงมุซุเมะ
หมวดหมู่:นักร้องหญิงญี่ปุ่น
หมวดหมู่:นักร้องป็อปญี่ปุ่น
หมวดหมู่:นักแสดงหญิงชาวญี่ปุ่น
ถ้วยตวง

[thumb|[ถ้วยตวงพลาสติก ขนาด 1 ถ้วยตวงเมตริก พร้อมขีดปริมาตรหน่วยออนซ์]]
**ถ้วยตวง** หรือ **ถ้วย** () เป็นหน่วยวัดปริมาตรสำหรับการตวงวัตถุดิบในการปรุงอาหาร ทั้งเครื่องปรุงที่เป็นของเหลว ของแข็งที่เป็นเม็ด หรือผง

ขนาดของถ้วยตวงตามครัวเรือนในแต่ละประเทศจะแตกต่างกันไป แต่เนื่องจากส่วนใหญ่มีขนาดต่างกันไม่มาก จึงสามารถใช้แทนกันได้

## ประเภท
### แบบเมตริก
แบบเมตริกหรือที่เรียกอีกอย่างว่า ระบบหน่วยสากล เป็นระบบทศนิยมที่ใช้เมตร ลิตร และกรัม เป็นหน่วยวัดความยาว ความจุ น้ำหนัก หรือมวล 1 ถ้วยตวง จะเท่ากับ 250 มิลลิลิตร, ใช้ในประเทศกลุ่มเครือจักรภพแห่งประชาชาติ และลาตินอเมริกา
### แบบจารีตประเพณีอเมริกัน
ถ้วยตวงแบบจารีตประเพณีอเมริกัน มักใช้ในการวัดของแห้ง (เช่น แป้ง, น้ำตาล) และของเหลว (เช่น น้ำ, นม) 1 ถ้วยตวงจะเท่ากับครึ่งไพนต์อเมริกัน (236 มิลลิลิตร)
### ตามกฎหมายอเมริกัน
นี่คือหน่วยวัดแบบถ้วยที่ใช้กันมากที่สุดในสูตรอาหารส่วนใหญ่ มีต้นกำเนิดมาจากระบบมาตรฐานของสหรัฐอเมริกา 1 ถ้วยตวง จะเท่ากับ 240 มิลลิลิตร หรือ 16ช้อนโต๊ะ 48 ช้อนชาแบบสากล
### แบบอิมพีเรียล
แบบอิมพิเรียล ซึ่งใช้ส่วนใหญ่ในสหรัฐอเมริกาและสหราชอาณาจักร มีหน่วยเป็นฟุต ปอนด์ และแกลลอน 1 ถ้วยตวง จะเท่ากับครึ่งไพนต์อังกฤษ (หรือ 236.59 มิลลิลิตร) ไม่ใช้แล้วในปัจจุบัน

### แบบญี่ปุ่น
ถ้วยตวงแบบญี่ปุ่น หรือที่เรียกว่า "ถ้วยมาสุ" (Masu) เป็นภาชนะตวงแบบดั้งเดิมของญี่ปุ่นที่ใช้สำหรับตวงข้าว หรือใช้เป็นถ้วยสำหรับดื่มเหล้าสาเก ถ้วยมาสุมีหลายขนาด และมักทำจากไม้สนไซเปรส ถ้วยมาสุของญี่ปุ่นมีความจุ 6 ออนซ์ (175 มล.) ในขณะที่ถ้วยตวงของอเมริกาบรรจุได้ 8 ออนซ์ (240 มล.)

### ถ้วยตวงมาตรฐาน
ถ้วยตวงมาตรฐาน คือ ชุดเครื่องมือสำหรับตวงส่วนผสมในการทำอาหาร โดยทั่วไปจะประกอบด้วยถ้วยตวงขนาดต่าง ๆ เช่น 1 ถ้วย, 1/2 ถ้วย, 1/3 ถ้วย และ 1/4 ถ้วย ซึ่งใช้สำหรับตวงส่วนผสมที่เป็นของแข็ง (แห้ง) เช่น แป้ง น้ำตาล หรือของเหลว เช่น น้ำ นม 1 ถ้วยตวง จะเท่ากับ 230 มิลลิลิตร

### ถ้วยตวงข้าวสาร
ถ้วยตวงข้าวสารมีกนิยมใช้ในประเทศไทยและประเทศแถบเอเชียที่กินข้าวเป็นอาหารหลัก ถ้วยตวงข้าวสารเป็นอุปกรณ์วัดปริมาตรพื้นฐานที่มีอยู่แล้วในครัว ในการตวงเครื่องเทศและส่วนผสมของตำรับอาหารต่าง ๆ, 1 ถ้วยตวงข้าวสาร จะเท่ากับ 160 มิลลิลิตร

## อ้างอิง

หมวดหมู่:หน่วยปริมาตร
หมวดหมู่:หน่วยอังกฤษ
ภคัลปุระ

**ภคัลปุระ** (Bhagalpur) เป็นเมืองที่ตั้งอยู่บริเวณที่ราบลุ่มแม่น้ำคงคา ในรัฐพิหาร ประเทศอินเดีย เป็นเมืองใหญ่เป็นอันดับ 3 ของรัฐ มีพื้นที่ครอบคลุม 2,569.50 ตร.กม. ตั้งอยู่ระหว่างเส้นละติจูด  25.07°N - 25.30°N และลองจิจูดระหว่าง 86.37°E - 87.30°E

เมืองภคัลปุระ มีอัตราเจริญเติบโตของประชากรประจำปี   3.72% ในระหว่างปี ค.ศ. 2006 ถึง 2010

หมวดหมู่:เมืองในรัฐพิหาร
เบตชิอัน

thumb|ถนนโรมันในอุทยานแห่งชาติเบตชิอัน
**เบตชิอัน** ( **') หรือ **บีซาน** ( **') เป็นเมืองในเขตนอร์เทิร์นดิสตริกต์ของประเทศอิสราเอล ตั้งอยู่ที่หุบเขาเบตชิอันที่อยู่ต่ำกว่าระดับน้ำทะเล 120 เมตร

เบตชิอันเชื่อว่าเป็นหนึ่งในเมืองที่เก่าแก่ที่สุดในภูมิภาคนี้ โดยมีบทบาทสำคัญในประวัติศาสตร์เนื่องจากที่ตั้งภูมิศาสตร์เป็นทางแยกของหุบเขาแม่น้ำจอร์แดนกับหุบเขาเยซเรเอล เทลล์โบราณของเบตชิอันมีส่วนหลงเหลือที่เริ่มต้นในยุคทองแดง เมื่อชาวคานาอันเข้ามาในสมัยอียิปต์ช่วงปลายยุคสัมฤทธิ์ เบตชิอันทำหน้าที่เป็นศูนย์กลางการบริหารหลักของอียิปต์ นครนี้ตกอยู่ภายใต้การปกครองของกลุ่มชนอิสราเอลในสมัยกษัตริย์ และน่าจะตกเป็นของฟิลิสเทียในสมัยของซาอูล ซึ่งคัมภีร์ไบเบิลระบุว่า พระศพของพระองค์ถูกจัดแสดงอยู่ที่นั่นพร้อมกับพระราชโอรสของพระองค์

ในสมัยเฮลเลนิสต์ ที่อยู่อาศัยนี้มีชื่อเรียกว่า **Scythopolis** (กรีกโบราณ: *Σκυθόπολις*) หลังภูมิภาคนี้ตกอยู่ภายใต้การปกครองของโรม Scythopolis จึงได้รับสถานะอิสระและเป็นเมืองชั้นนำของทศบุรี มหานครที่มีความหลากหลายทางวัฒนธรรมภายใต้การปกครองของจักรวรรดิไบแซนไทน์ทำหน้าที่เป็นเมืองหลวงของมณฑล Palaestina Secunda และมีประชากรทั้งคริสเตียน เพแกน ยิว และสะมาเรีย หลังการพิชิตลิแวนต์ของอาหรับ และเหตุการณ์แผ่นดินไหวรุนแรงหลายครั้ง (โดยเฉพาะใน ค.ศ. 749) เมืองนี้จึงสูญเสียความโดดเด่นและกลายเป็นเมืองชนบทขนาดกลาง

ประชากรในเมืองเปลี่ยนแปลงถาวรใน ค.ศ. 1948 ถึง 1950 ในตอนนั้นเมืองนี้มีประชากรเป็นมุสลิมและคริสต์ทั้งหมด ถูกจัดให้เป็นส่วนหนึ่งของรัฐยิวในแผนแบ่งปาเลสไตน์ของสหประชาชาติ ค.ศ. 1947 และฝ่ายฮากานะห์เข้ายึดครองในเดือนพฤษภาคม ค.ศ. 1948 สงครามเหนือเมืองในช่วงปฏิบัติการกิเดโอนทำให้พลเมืองส่วนใหญ่ต้องหนีออกไป และผู้ที่ยังเหลืออยู่ก็ถูกขับไล่ ผู้อพยพชาวยิวเข้ามาตั้งถิ่นฐานในเมืองนี้อีกครั้ง ปัจจุบัน เบตชิอันทำหน้าที่เป็นศูนย์กลางระดับภูมิภาคสำหรับเมืองต่าง ๆ ในหุบเขาเบตชิอัน ซากเมืองโบราณปัจจุบันได้รับความคุ้มครองภายในอุทยานแห่งชาติเบตชิอัน เมืองนี้ตั้งอยู่ใกล้ชายแดนแม่น้ำจอร์แดน ซึ่งเป็นหนึ่งในสามด่านชายแดนระหว่างอิสราเอลกับจอร์แดน

## เมืองพี่น้อง
*  คลีฟแลนด์ สหรัฐ *(ตั้งแต่ ค.ศ. 2019)*

## อ้างอิง

## แหล่งข้อมูลอื่น

* Beit She'an National Park – official site
* BET(H)-SHEAN Jewish Virtual Library
* Ilan Phahima and Yoram Saad, Scythopolis: Conservation of the Roman Bridge, Israel Antiquities Authority Site – Conservation Department
* Survey of Western Palestine, 1880 Map of Beit Shean (Beisân), Map 9: IAA, Wikimedia commons
* Air photo map of Beisan, 1945.  Eran Laor Cartographic Collection, The National Library of Israel.
* Map of Beisan, 1929. Survey of Palestine. Eran Laor Cartographic Collection, The National Library of Israel.

หมวดหมู่:เมืองในประเทศอิสราเอล
ทีโอ เจมส์

**ธีโอดอร์ ปีเตอร์ เจมส์ คินแนด เทปทิคลิส์** () เกิดวันที่ 16 ธันวาคม ค.ศ. 1984 เป็นนักแสดงชาวอังกฤษ เป็นที่รู้จักจากบทบาท เจด ฮาร์เปอร์ในซีรีส์ *[[Bedlam (TV series)|เบธเลม]]*

ในปี ค.ศ. 2013 เจมส์รับบทนำในซีรีส์ทางช่องซีบีเอสเรื่อง *[[Golden Boy (TV series)|โกลเด้นบอย]]* ในปี ค.ศ. 2014 ได้แสดงในภาพยนตร์ที่ดัดแปลงจากบทประพันธ์ของเวโรนิกา รอท เรื่อง *[[ไดเวอร์เจนท์ คนแยกโลก]]*

## อ้างอิง

## แหล่งข้อมูลอื่น

*

หมวดหมู่:นักแสดงอังกฤษ
หมวดหมู่:บุคคลจากออกซฟอร์ด
หมวดหมู่:ศิษย์เก่าจากมหาวิทยาลัยนอตทิงแฮม
รังไก่

**รังไก่**  เป็นพืชในวงศ์ปาล์ม ภาคใต้เรียกว่ารังกับ เป็นปาล์มต้นเดี่ยว ออกดอกแล้วตาย ใบประกอบแบบขนนก ใบย่อย 6-12 ใบ ขอบใบเป็นรอยแหว่ง ดอกช่อ ช่อดอกเพศผู้เหมือนช่อดอกตัวเมีย ไม่มีก้านดอกย่อย ผลกลม สุกแล้วเป็นสีเขียวแกมดำ เป็นไม้พื้นเมืองในไทย เวียดนาม และคาบสมุทรมลายู เป็นพืชที่สะสมแป้งในลำต้นปริมาณมาก เพื่อเปลี่ยนเป็นน้ำตาลส่งไปยังก้านช่อดอก สามารถปาดช่อดอกเพื่อเก็บน้ำหวานมาผลิตน้ำตาลได้ โดยปาดช่อดอกตัวผู้ ยอดอ่อนรับประทานได้ ใบใช้มุงหลังคา ทำเครื่องจักสาน ผลเป็นพิษ เปลือกผลมีแคลเซียมออกซาเลต ใช้ปลูกเป็นไม้ประดับได้ 

## อ้างอิง

* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9: พืชให้คาร์โบไฮเดรตที่ไม่ใช่เมล็ด. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 61 - 65

หมวดหมู่:สกุลตาว
หมวดหมู่:พืชที่รับประทานได้
หมวดหมู่:พืชมีพิษ
หมวดหมู่:พืชที่ใช้ทำของใช้
หมวดหมู่:ไม้ประดับ
กระดิ่งช้างเผือก

**กระดิ่งช้างเผือก **  อยู่ในวงศ์ Cucurbitaceae ไม้เลื้อยมีขน สีขาวอมเทา ใบเดี่ยว ผลเกือบกลมหรือรูปไข่ สุกแล้วเป็นสีแดง เมล็ดสีน้ำตาลอมดำ ใบใช้ตำพอกฝี รากต้มน้ำดื่มเป็นยาถ่าย ดอกแก้ไข่ แก้จุกเสียด ผลต้มน้ำดื่มใช้เป็นยาถ่าย
## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556

หมวดหมู่:วงศ์แตง
หมวดหมู่:สมุนไพร
ตำลึงตัวผู้

**ตำลึงตัวผู้**  อยู่ในวงศ์ Cucurbitaceae เป็นไม้เลื้อยขนาดเล็ก มีลำต้นเป็นหัวใต้ดิน ลำต้นเลื้อยพัน ดอกสีขาว ผลกลมรียาว สีเขียว สุกเป็นสีส้มแดง ไม่ควรนำมารับประทาน เพราะอาจทำให้เกิดอาการท้องร่วงอย่างรุนแรงได้

## ภาพ


Solena amplexicaulis 22.JPG
Solena amplexicaulis 02.JPG
Solena amplexicaulis 30.JPG
Solena amplexicaulis 22.JPG
Solena amplexicaulis 21.JPG


## อ้างอิง

* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556

หมวดหมู่:วงศ์แตง
หมวดหมู่:พืชที่รับประทานได้
หม่อมเจ้าอรุณแสงไข ภาณุพันธุ์

**หม่อมเจ้าอรุณแสงไข ภาณุพันธุ์** (2 มิถุนายน พ.ศ. 2474 – 29 ตุลาคม พ.ศ. 2556) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมอรุณ ภาณุพันธุ์ ณ อยุธยา

## พระประวัติ
หม่อมเจ้าอรุณแสงไข ภาณุพันธุ์ มีพระนามลำลองว่า **ท่านหญิงอ้วน** เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมอรุณ ภาณุพันธุ์ ณ อยุธยา เมื่อวันที่ 2 มิถุนายน พ.ศ. 2474 มีโสทรเชษฐาหนึ่งองค์ คือ หม่อมเจ้าพันธุ์ภาณุ ภาณุพันธุ์

หม่อมเจ้าอรุณแสงไข ภาณุพันธุ์ เสกสมรสกับชุมพล ทองรักษ์ มีธิดา 1 คน คือ อรุโณชา ภาณุพันธุ์

หม่อมเจ้าอรุณแสงไขมีจิตเลื่อมใสในพระพุทธศาสนา ทรงมุ่งมั่นบำเพ็ญคุณูปการแก่ประเทศชาติ เพื่อสนองพระราชดำริและพระดำริของพระบรมวงศานุวงศ์ ทรงทำนุบำรุงศาสนาพุทธด้วยจิตกุศลศรัทธา ด้วยความเพียร วิริยะ ทรงคัดลอกต้นฉบับพระไตรปิฎก รวบคำรบ 84,000 พระธรรมขันธ์ ด้วยลายหัตถ์ขององค์เอง

หม่อมเจ้าอรุณแสงไขถึงชีพิตักษัยด้วยพระโรคหทัยที่โรงพยาบาลศิริราช ปิยมหาราชการุณย์ เมื่อวันที่ 29 ตุลาคม พ.ศ. 2556 สิริชันษา 82 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงอาบศพ หีบทองทึบ และฉัตรเบญจาประกอบศพ และในวันที่ 24 ธันวาคม ปีเดียวกันนั้น พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปในการพระราชทานเพลิงศพ ณ เมรุด้านใต้ วัดเทพศิรินทราวาสราชวรวิหาร

## พงศาวลี



## อ้างอิง

หมวดหมู่:ราชสกุลภาณุพันธุ์
หมวดหมู่:หม่อมเจ้าหญิง
หมวดหมู่:เสียชีวิตจากโรคระบบหัวใจหลอดเลือด
เครือห้าต่อเจ็ด

**เครือห้าต่อเจ็ด**  อยู่ในวงศ์ Vitaceae เป็นไม้เถาเนื้อแข็ง ลำต้นกลม มีมือจับ ใบประกอบ ผลค่อนข้างกลม ผลอ่อนสีเขียว แก่แล้วเป็นสีม่วงดำ มี 1-3 เมล็ด ดอกและยอดอ่อนกินเป็นผัก
## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556
หมวดหมู่:สกุลเครือเขาน้ำ
หมวดหมู่:พืชที่รับประทานได้
เดื่อผา

**เดื่อผา**  อยู่ในวงศ์ Moraceae ไม้พุ่ม ผลออกตามต้น มีขนสีน้ำตาลอมดำแข็งปกคลุม มีสัน 5 สัน ทุกส่วนมียางสีขาว ผลกินเป็นผักสดจิ้มน้ำพริก
## อ้างอิง
* ป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556

หมวดหมู่:สกุลโพ
หมวดหมู่:พืชที่รับประทานได้
เทศบาลตำบลเมืองเก่า

**เทศบาลตำบลเมืองเก่า** สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
* **[[เทศบาลตำบลเมืองเก่า (จังหวัดขอนแก่น)|เทศบาลตำบลเมืองเก่า]]** อำเภอเมืองขอนแก่น จังหวัดขอนแก่น
* **[[เทศบาลตำบลเมืองเก่า (จังหวัดปราจีนบุรี)|เทศบาลตำบลเมืองเก่า]]** อำเภอกบินทร์บุรี จังหวัดปราจีนบุรี
* **[[เทศบาลตำบลเมืองเก่า (จังหวัดสระบุรี)|เทศบาลตำบลเมืองเก่า]]** อำเภอเสาไห้ จังหวัดสระบุรี
* **[[เทศบาลตำบลเมืองเก่า (จังหวัดสุโขทัย)|เทศบาลตำบลเมืองเก่า]]** อำเภอเมืองสุโขทัย จังหวัดสุโขทัย

เมืองเก่า
หม่อมเจ้าวัฒนา กปิตถา

**หม่อมเจ้าวัฒนา กปิตถา** หรือ **หม่อมเจ้าพัฒนา กปิตถา** (พ.ศ. 2396 - 23 ตุลาคม พ.ศ. 2454) เป็นพระโอรสในพระเจ้าบรมวงศ์เธอ กรมหมื่นภูบาลบริรักษ์ และเป็นพระนัดดาในพระบาทสมเด็จพระพุทธเลิศหล้านภาลัย

## พระประวัติ
หม่อมเจ้าวัฒนา กปิตถา ประสูติเมื่อ พ.ศ. 2396 เป็นพระโอรสในพระเจ้าบรมวงศ์เธอ กรมหมื่นภูบาลบริรักษ์

เมื่อยังทรงพระเยาว์ พระบิดาได้ให้ผนวชเรียนอยู่ที่วัดบวรนิเวศวิหาร ต่อมาเมื่อเจริญพระชันษาขึ้นได้ทรงลาสิกขามารับราชการในกรมพระอาลักษณ์ ซึ่งเป็นกรมในกำกับของกรมหมื่นภูบาลบริรักษ์ พระบิดาของพระองค์ พระองค์ได้รับการไว้วางพระราชหฤทัยจากพระบาทสมเด็จพระจุลจอมเกล้าเจ้าอยู่หัว และได้รับใช้อย่างใกล้ชิดเบื้องพระยุคลบาท ต่อมาพระองค์ได้นำธิดาคนคือ หม่อมราชวงศ์จิ๋ว กปิตถา ถวายตัวเป็นเจ้าจอมในรัชกาลที่ 5 ซึ่งในเวลาต่อมาเจ้าจอมหม่อมราชวงศ์จิ๋วได้ประสูติพระราชธิดาพระองค์หนึ่ง แต่สิ้นพระชนม์ในเวลาต่อมา ทั้งนี้เจ้าจอมมารดาหม่อมราชวงศ์จิ๋วยังคงเป็นเจ้าจอมคนโปรดที่ได้รับพระราชทานเรือนเป็นพิเศษในพระบรมมหาราชวัง

หม่อมเจ้าวัฒนา กปิตถา สิ้นชีพิตักษัยเมื่อวันที่ 23 ตุลาคม พ.ศ. 2454 พระชันษา 58 ปี พระราชทานเพลิงศพ ณ วัดอินทารามวรวิหาร ในคลองบางกอกใหญ่ วันที่ 2 พฤษภาคม พ.ศ. 2455

## เครื่องราชอิสริยาภรณ์

## พงศาวลี



## อ้างอิง

หมวดหมู่:หม่อมเจ้า
หมวดหมู่:ราชสกุลกปิตถา
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายหน้า)
สำมะโนสหรัฐ ค.ศ. 2010

**สำมะโนสหรัฐอเมริกา ครั้งที่ 23** เป็นสำมะโนแห่งชาติครั้งที่ 23 ของสหรัฐอเมริกา วันที่สำรวจคือ 1 เมษายน ค.ศ. 2010 จากการสำรวจครั้งนี้ ประชากรสหรัฐอเมริกามีประชากร 308,745,538 คน เพิ่มจาก ค.ศ. 2000 9.7 %

สำมะโนของสหรัฐอเมริกาจัดทำทุก 10 ปี ตั้งแต่ ค.ศ. 1790

## การสำรวจ
ในทำสำมะโนนั้น ผู้สำรวจจะถามแต่ละครัวเรือนด้วยคำถามต่อไปนี้
# มีบุคคลพักอาศัยอยู่ในบ้าน อพาร์ตเมนต์หรือบ้านเคลื่อนที่นี้กี่คนเมื่อวันที่ 1 เมษายน ค.ศ. 2010
# มีบุคคลอื่นใดอาศัยที่นี่เมื่อวันที่ 1 เมษายน ค.ศ. 2010 ซึ่งคุณยังไม่ได้รวมอยู่ในคำถามที่ 1 โปรดระบุทั้งหมด (มีกล่องตัวเลือก เด็ก ญาติ ผู้ไม่ใช่ญาติ ผู้พักอาศัยชั่วคราว ไม่มี)
# นี่เป็นบ้าน อพาร์ตเมนต์หรือบ้านเคลื่อนที่ของคุณหรือไม่ (มีกล่องตัวเลือก เป็นเจ้าของโดยมีจำนอง เป็นเจ้าของโดยไม่มีภาระติดพันทางกฎหมาย เช่า ครอบครองโดยมิได้เช่า)
# หมายเลขโทรศัพท์ของคุณคืออะไร
# บุคคลที่ 1 ชื่ออะไร (สกุล, ชื่อ)
# บุคคลที่ 1 มีเพศอะไร (ชาย, หญิง)
# บุคคลที่ 1 อายุเท่าใด และวันเกิดของบุคคลที่ 1 คือวันที่เท่าใด
# บุคคลที่ 1 มีเชื้อสายฮิสแปนิก ละตินหรือสเปนหรือไม่ (มีกล่องตัวเลือก "ไม่" และ "ใช่" หลายกล่องซึ่งเจาะจงกลุ่มประเทศ)
# บุคคลที่ 1 มีเชื้อชาติอะไร (มีกล่องตัวเลือก 14 กล่อง รวมทั้ง "อื่น ๆ" ตัวเลือกหนึ่งมี "ผิวดำ แอฟริกัน-อเมริกัน หรือเนโกร")
# บางครั้งบุคคลที่ 1 พักอาศัยอยู่ที่อื่นหรือไม่ (มีกล่องตัวเลือก "ไม่" และมีให้เลือกหลายสถานที่สำหรับตัวเลือก "ใช่")

## อ้างอิง

## แหล่งข้อมูลอื่น

*2010 Census
*2010 United States Census Form
*U.S. Census Bureau
*Toolkit for Reaching Latinos (US Census Bureau) 
*270towin.com
*The 2010 Census: Winners and Losers  – slideshow by *[[Life magazine]]*
*How to deep link into US Census Bureau FactFinder2 , see FactFinder2 info 
*Census: As Red States Grow, So Do Hispanic Populations Within – video report by *[[Democracy Now!]]*

หมวดหมู่:การเมืองสหรัฐอเมริกา ใน พ.ศ. 2553
นกเค้าใหญ่

[thumb|[นกเค้าใหญ่พันธุ์สุมาตรา (*B. sumatranus*) ซึ่งเป็นนกเค้าใหญ่ชนิดหนึ่งที่พบได้ในประเทศไทย]]
**นกเค้าใหญ่** หรือ **นกเค้าหงอน** หรือ **นกเค้าอินทรีโลกเก่า** () เป็นสกุลของนกล่าเหยื่อสกุลหนึ่ง ในวงศ์นกเค้าแมว (Strigidae) ใช้ชื่อสกุลว่า *Bubo* (/บู-โบ/)

นกเค้าใหญ่ เป็นนกเค้าหรือนกฮูกขนาดใหญ่ มีลักษณะเด่น คือ จะงอยปากเหลือง ขนคิ้วยาวแลดูคล้ายมีหูหรือหงอนยาว มีขนปกคลุมขา นกเค้าในสกุลนี้ บางชนิดสามารถโฉบจับปลาจากผิวน้ำกินเป็นอาหารได้ ในชนิดและโตที่ใหญ่ที่สุด อาจมีความสูงเกิน 2 ฟุต และกางปีกได้กว้างถึง 6 ฟุต และยังสามารถบินข้ามช่องแคบอังกฤษได้ด้วย

พบกระจายพันธุ์อยู่ทุกทวีปทั่วโลก ไม่เว้นแม้กระทั่งขั้วโลกเหนือ ในประเทศไทยพบประมาณ 3 ชนิด

## การจำแนก

* นกเค้าหิมะ, *Bubo scandiacus*
* นกเค้าหงอนใหญ่, *Bubo virginianus*
** นกเค้าใหญ่อเมริกาใต้, *Bubo virginianus nacurutu*
* นกเค้าหงอนเล็ก, *Bubo magellanicus*
* นกเค้าใหญ่ยูเรเชีย, *Bubo bubo*
* นกเค้าใหญ่อินเดีย, *Bubo bengalensis*
* นกเค้าใหญ่ฟาโรห์, *Bubo ascalaphus*
* นกเค้าใหญ่เคป, *Bubo capensis*
** นกเค้าใหญ่แมคคินเดอร์, *Bubo (capensis) mackinderi*
* นกเค้าใหญ่ลายจุด, *Bubo africanus*
* นกเค้าใหญ่เกรย์อิส, *Bubo cinerascens*
* นกเค้าใหญ่เฟรเซอร์, *Bubo poensis*
* นกเค้าใหญ่อูซัมบารา, *Bubo vosseleri*
* นกเค้าใหญ่พันธุ์เนปาล, *Bubo nipalensis*
* นกเค้าใหญ่พันธุ์สุมาตรา, *Bubo sumatranus*
* นกเค้าใหญ่เชลลีย์, *Bubo shelleyi*
* นกเค้าใหญ่เวอร์โรส์, *Bubo lacteus*
* นกเค้าใหญ่สีคล้ำ, *Bubo coromandus*
* นกเค้าใหญ่อคุน, *Bubo leucostictus*
* นกเค้าใหญ่ฟิลิปปิน, *Bubo philippensis*

ชนิดที่สามารถโฉบปลาจับกินได้ หรือ นกทึดทืด ซึ่งบางข้อมูลจะใช้ชื่อสกุลว่า *Ketupa*

* นกทึดทือแบล็คคิสตัน, *Ketupa blakistoni* หรือ *Bubo blakistoni*
* นกทึดทือพันธุ์เหนือ, *Ketupa zeylonensis* หรือ *Bubo zeylonensis*
* นกทึดทือสีน้ำตาลอ่อน, *Ketupa flavipes* หรือ *Bubo flavipes*
* นกทึดทือมลายู, *Ketupa ketupu* หรือ *Bubo ketupu*
* นกทึดทือเพล, *Scotopelia peli* หรือ *Bubo peli*
* นกทึดทือสีแสด, *Scotopelia ussheri* หรือ *Bubo ussheri*
* นกทึดทือเวอร์มิคูไลท์, *Scotopelia bouvieri* หรือ *Bubo bouvieri*

## อ้างอิงและเชิงอรรถ

## แหล่งข้อมูลอื่น

หมวดหมู่:วงศ์นกเค้าแมว
นกเค้าใหญ่แวโร

**นกเค้าใหญ่แวโร** หรือ **นกเค้าใหญ่ยักษ์** (; ) นกล่าเหยื่อชนิดหนึ่ง จำพวกนกเค้าแมว จัดอยู่ในวงศ์นกเค้าแมว (Strigidae)

นกเค้าใหญ่แวโร ได้ชื่อมาจากนักธรรมชาติวิทยาชาวฝรั่งเศส ฌูล แวโร

จัดเป็นนกเค้าขนาดใหญ่ และเป็นนกเค้าแมวที่มีขนาดใหญ่ที่สุดในโลกเป็นอันดับสองรองมาจากนกเค้าใหญ่ยูเรเชีย (*B. bubo*) มีลำตัวยาวประมาณ 66 เซนติเมตร น้ำหนักกว่า 3.11 กิโลกรัม เมื่อกางออกปีกออกแล้วยาวได้กว่า 140 เซนติเมตร ตัวผู้มีขนาดใหญ่กว่าตัวเมีย มีใบหน้าที่มีลักษณะกับใบหน้ามนุษย์มากที่สุด

พบกระจายพันธุ์ในทวีปแอฟริกา ตั้งแต่ซับสะฮารา พบได้ในทะเลทรายนามิบ ในประเทศนามิเบีย พบได้ในป่าฝน พบได้ในเขตอนุรักษ์แห่งชาติแซมบูรู ในประเทศเคนยา และพบได้ในที่ที่มีความสูงจากระดับน้ำทะเลถึง 3,000 เมตร (9,800 ฟุต)

เป็นนกที่หากินในเวลากลางคืน โดยล่าเหยื่อเช่น นกและหนูขนาดเล็ก, กิ้งก่า, กบ, แมลงปีกแข็ง และแมลงชนิดต่าง ๆ มีเสียงร้อง *กว๊อก, กว๊อก, กว๊อก-กว๊อกกกกกกกก  กว๊อกกกกกกกก กว๊อน* ในขณะที่ตัวเมียก็ส่งเสียงร้องคล้ายกันแต่มีเสียงที่แหลมสูงกว่า

## อ้างอิง

## แหล่งข้อมูลอื่น

หมวดหมู่:นกเค้าแมว
หมวดหมู่:นกเค้าใหญ่
หลอดแสงจันทร์

[thumb|ไฟสนามที่ใช้หลอดแสงจันทร์ขนาด 175 [วัตต์ ภาพนี้เป็นภาพหลังหลอดติด 15 วินาที]]
[thumb|หลอดแสงจันทร์ขนาด 175 [วัตต์ อุปกรณ์แท่งขนาดเล็กที่ติดอยู่ด้านล่างหลอดเป็นตัวต้านทานที่จ่ายไฟให้กับส่วนขั้วสตาร์ตเตอร์]]
thumb|ไฟถนนที่ใช้หลอดแสงจันทร์ขนาด 250 วัตต์

**หลอดแสงจันทร์** หรือ **หลอดไฟไอปรอท** () เป็นหลอดไฟฟ้าชนิดหนึ่งที่ทำงานโดยอาศัยระบบการปล่อยประจุไฟฟ้า โดยใช้ไฟฟ้าแรงสูงกระโดดผ่านไอปรอทภายในหลอดเพื่อให้เกิดแสงสว่าง

โครงสร้างของหลอดแสงจันทร์ประกอบด้วยหลอดแก้วควอตซ์ขนาดเล็กซึ่งบรรจุไอปรอทและขั้วไฟฟ้า แล้วครอบด้วยหลอดแก้วบอโรซิลิเกตขนาดใหญ่ เพื่อช่วยลดการสูญเสียความร้อนและกรองรังสีเหนือม่วงซึ่งถูกปล่อยออกมาพร้อมแสงจากไอปรอท

หลอดชนิดนี้ทำงานภายใต้ความดันไอปรอทประมาณ 1 บรรยากาศ และต้องใช้อุปกรณ์เสริมคือบัลลาสต์และสตาร์ตเตอร์ (คล้ายกับหลอดฟลูออเรสเซนต์ แต่สตาร์ตเตอร์จะบรรจุรวมอยู่ในตัวหลอด) โดยจะต้องใช้เวลาประมาณ 4–7 นาที หลังจากเปิดสวิตช์ จึงจะสามารถสว่างได้เต็มที่

หลอดแสงจันทร์มีประสิทธิภาพการใช้พลังงานสูงกว่าหลอดไส้และหลอดฟลูออเรสเซนต์ทั่วไป โดยให้ความสว่างในช่วง 35–65 ลูเมนต่อวัตต์ ให้แสงขาวที่มีความเข้มสูง และมีอายุการใช้งานยาวนานโดยเฉลี่ยราว 24,000 ชั่วโมง จึงนิยมใช้ในพื้นที่ขนาดใหญ่ที่ต้องการแสงสว่างต่อเนื่องจากด้านบน เช่น โรงงาน, โกดังสินค้า, สนามกีฬา และไฟถนน

อย่างไรก็ตาม แสงของหลอดแสงจันทร์มักมีสีขาวที่เอนเอียงไปทางฟ้า-เขียว ซึ่งเป็นลักษณะเฉพาะของสเปกตรัมแสงจากปรอท จึงไม่เหมาะสำหรับใช้งานในร้านค้าหรือสถานที่ที่ต้องการแสงที่แสดงสีสันของวัตถุอย่างเป็นธรรมชาติ โดยเฉพาะสีผิวของมนุษย์

## อ้างอิง

หมวดหมู่:ปรอท
หมวดหมู่: ตะเกียงและหลอดไฟฟ้า
วงศ์นกจาบ

**นกกระจาบ** () เป็นวงศ์ของนกเกาะคอนขนาดเล็กวงศ์หนึ่ง ใช้ชื่อวงศ์ว่า Ploceidae

มีลักษณะคล้ายกับนกในวงศ์นกกระจอก (Passeridae) (บางข้อมูลจัดให้เป็นวงศ์ย่อยของวงศ์นกกระจอก ใช้ชื่อว่า Ploceinae) มีลักษณะเด่น คือ จะงอยปากหนาเป็นปากกรวย รูจมูกมน มุมปากมีขนแข็ง ขนปลายปีก 3 เส้นนอกสุดยาวที่สุด ปีกยาวกว่าแข้ง 

นกกระจาบ ยังมีลักษณะเด่นอีกประการที่เป็นที่รู้จักกันดี คือ การทำรังตามต้นไม้เป็นรังแขวน วัสดุส่วนใหญ่ได้แก่ หญ้าฉีกเป็นฝอย มีการสานวัสดุอย่างสวยงามมีศิลปะ ซึ่งลักษณะและขนาดของรังจะแตกต่างกันตามแต่ละชนิด มีปากรังทางเข้า-ออก เป็นนกสังคม อาศัยและทำรังรวมกันเป็นฝูงใหญ่ ตัวผู้และตัวเมียมีสีสันแตกต่างกันโดยเฉพาะในช่วงฤดูผสมพันธุ์ 

พบกระจายพันธุ์ในเขตร้อนของทวีปเอเชีย และซับสะฮะราในทวีปแอฟริกา
thumb|left|รังของนกจาบในทวีปแอฟริกา
พบทั่วโลก 116 ชนิด พบ 3 ชนิดในประเทศไทย ซึ่งล้วนแต่อยู่ในสกุล *[[Ploceus]]* ได้แก่



## อ้างอิง

## แหล่งข้อมูลอื่น

หมวดหมู่:นกแบ่งตามวงศ์
หมวดหมู่:นกเกาะคอน
นกจาบ

thumb|ลักษณะรังของนกกระจาบธรรมดา ซึ่งปากทางเข้าอยู่ด้านล่าง
[thumb|[นกจาบอกลาย|นกกระจาบอกลาย (*P. manyar*)]]
**นกกระจาบ** เป็นนกขนาดเล็กในสกุล *Ploceus* ในวงศ์นกกระจาบ (Ploceidae)

พบทั้งในทวีปเอเชียและทวีปแอฟริกา อาศัยอยู่ตามป่าโปร่ง หรือทุ่งโล่ง ไม่มีชนิดใดที่อยู่ในสภาวะที่เสี่ยงต่อการสูญพันธุ์  

## การจำแนก

* *[[Ploceus superciliosus]]* - บางข้อมูลอาจใช้ชื่อสกุลว่า *Pachyphantes* นับเป็นเพียงชนิดเดียวในสกุลนี้
*  *[[Ploceus nigrimentus]]*
* *[[Ploceus baglafecht]]*
*  *[[Ploceus bertrandi]]*
*  *[[Ploceus pelzelni]]*
*  *[[Ploceus subpersonatus]]*
* *[[Ploceus luteolus]]*
* *[[Ploceus intermedius]]*
*  *[[Ploceus ocularis]]*
*  *[[Ploceus bannermani]]*
* *[[Ploceus batesi]]*
*  *[[Ploceus nigricollis]]*
*  *[[Ploceus melanogaster]]*
*  *[[Ploceus alienus]]*
* *[[Ploceus temporalis]]*
*  *[[Ploceus capensis]]*
*  *[[Ploceus subaureus]]* (นกกระจาบเหลือง)
* *[[Ploceus xanthops]]*
*  *[[Ploceus princeps]]*
* *[[Ploceus aurantius]]*
*  *[[Ploceus bojeri]]*
*  *[[Ploceus castaneiceps]]*
*  *[[Ploceus xanthopterus]]*
* *[[Ploceus castanops]]*
*  *[[Ploceus burnieri]]*
*  *[[Ploceus galbula]]*
*  *[[Ploceus heuglini]]*
*  *[[Ploceus taeniopterus]]*
* *[[Ploceus vitellinus]]*
*  *[[Ploceus velatus]]*
*  *[[Ploceus katangae]]*
*  *[[Ploceus ruweti]]*
* *[[Ploceus reichardi]]*
*  *[[Ploceus cucullatus]]*
* *[[Ploceus grandis]]*
* *[[Ploceus spekei]]*
* *[[Ploceus spekeoides]]*
* *[[Ploceus nigerrimus]]*
* *[[Ploceus weynsi]]*
*  *[[Ploceus golandi]]*
*  *[[Ploceus melanocephalus]]*
*  *[[Ploceus dichrocephalus]]*
*  *[[Ploceus jacksoni]]*
*  *[[Ploceus badius]]*
*  *[[Ploceus rubiginosus]]*
* *[[Ploceus aureonucha]]*
*  *[[Ploceus tricolor]]*
*  *[[Ploceus albinucha]]*
*  *[[Ploceus nelicourvi]]*
* *[[Ploceus sakalava]]*
* *[[Ploceus manyar]]* (นกกระจาบอกลาย)
*  *[[Ploceus philippinus]]* (นกกระจาบธรรมดา)
*  *[[Ploceus hypoxanthus]]* (นกกระจาบทอง)
*  *[[Ploceus megarhynchus]]*
*  *[[Ploceus benghalensis]]*
*  *[[Ploceus bicolor]]*
*  *[[Ploceus preussi]]*
*  *[[Ploceus dorsomaculatus]]*
*  *[[Ploceus nicolli]]*
*  *[[Ploceus olivaceiceps]]*
*  *[[Ploceus insignis]]*
*  *[[Ploceus angolensis]]*
*  *[[Ploceus sanctithomae]]*
*  *[[Ploceus flavipes]]*

## อ้างอิง

## แหล่งข้อมูลอื่น

หมวดหมู่:วงศ์นกจาบ